Vsebina

# Položaj in velikost

Določi velikost in mesto za izbrano sliko, okvir ali predmet OLE na strani.

Za dostop do tega ukaza ...

#### Iz menijske vrstice:

Izberite Oblika – Slika – Lastnosti, nato zavihek Položaj in velikost.

Izberite Oblika – Okvir in predmet – Lastnosti, nato zavihek Položaj in velikost.

Izberite Pogled – Slogi – Slogi okvirov – odprite kontekstni meni vnosa in izberite Nov/Uredi slog – zavihek Vrsta.

Izberite Vstavi – Okvir – Okvir – Položaj in velikost.

#### Iz kontekstnega menija:

Izberite Lastnosti, nato zavihek Položaj in velikost.

#### Iz vmesnika zloženke v zavihkih:

V meniju Slika zavihka Slika izberite Lastnosti, nato zavihek Položaj in velikost.

V meniju Predmet zavihka Predmet izberite Lastnosti, nato zavihek Položaj in velikost.

#### Na tipkovnici:

F4, then Position and Size tab.

#### Iz vrstice stanja:

Kliknite v področje Velikost izbranega predmeta, nato izberite zavihek Položaj in velikost.

## Velikost

### Širina

Vnesite želeno širino izbranega predmeta.

### Relativno

Izračuna širino izbranega predmeta kot odstotek širine območja besedila na strani.

### Relativno razmerje širine

Določa, kaj pomeni 100 % širine: ali območje z besedilom (brez robov) ali celo stran (vključno z robovi).

### Višina

Vnesite želeno višino izbranega predmeta.

### Relativno

Izračuna višino izbranega predmeta kot odstotek višine območja besedila na strani.

### Relativno razmerje višine

Določa, kaj pomeni 100 % višine: ali območje z besedilom (brez robov) ali celo stran (vključno z robovi).

### Ohrani razmerje

Ohrani razmerje višine in širine, ko spremenite nastavitev širine in višine.

### Izvirna velikost

Ponastavi nastavitve velikosti izbranega predmeta na izvirne vrednosti.

Ta možnost ni na voljo za okvirje.

### Samodejno

Samodejno poravna širino in višino okvira za ujemanje vsebine okvira. Če želite, lahko določite najmanjšo širino ali višino za okvir.

Možnost Samodejno je na voljo samo, če izberete okvir.

## Zasidraj

Določite možnosti sidranja za izbrani predmet ali okvir. Možnosti sidra niso na voljo, če odprete pogovorno okno iz okna Slogi.

### Na stran

Izbran element se zasidra na trenutno stran.

### Na odstavek

Izbran element se zasidra na trenutno stran.

### Na znak

Zasidra izbor na znak. To je privzeta nastavitev za slike.

### Kot znak

Izbor zasidra kot znak. Višina trenutne vrstice je spremenjena, da se ujema z višino izbora.

## Položaj

Določi mesto izbranega predmeta na trenutni strani.

### Vodoravno

Izberite možnost vodoravne poravnave predmeta. Izbor določa položaj predmeta glede na področje ali referenčno vrstico, izbrano v spustnem seznamu na. Ta možnost ni na voljo, če je izbrano sidranje kot znak.

### od

Vnesite, koliko prostora želite pustiti med levim robom izbranega predmeta in sklicno točko, ki jo izberete v polju na. Ta možnost je na voljo samo, če izberete »Z leve« v polju Vodoravno.

### na

Izberite območje ali sklicno vrstico za izbrano možnost vodoravne poravnave. Na voljo so naslednje možnosti:

- Področje odstavka: predmet je umeščen glede na celotno širino, ki je na voljo za odstavek, vključno s presledki za zamik.

- Področje besedila odstavka: predmet je umeščen glede na celotno širino, ki je na voljo za besedilo v odstavku, ne vključujoč prostor za zamik.

- Levo od področja besedila odstavka: predmet je umeščen v območju med levim robom besedila in prvim znakom na levem robu sidranega besedila odstavka. Pri več stolpčnih odstavkih je območje določeno glede na stolpec, v katerem se nahaja sidro. Če se sidro ne nahaja v prvem stolpcu, se območje začne pri levem robu stolpca.

- Desno od področja besedila odstavka: predmet je umeščen v območju med zadnjim znakom na desnem robu sidranega besedila odstavka in desnim robom besedila. Pri več stolpčnih odstavkih je območje določeno glede na stolpec, v katerem se nahaja sidro. Če se sidro ne nahaja v zadnjem stolpcu, se območje konča pri desnem robu stolpca.

- Levo od področja besedila strani: predmet je umeščen glede na širino območja, ki je na voljo med levim robom strani in levim robom odstavka z dodanim razmikom do vsebine na levi.

- Desno od področja besedila strani: predmet je umeščen glede na širino območja, ki je na voljo med desnim robom strani in desnim robom odstavka z dodanim razmikom do vsebine na desni.

- Cela stran: predmet je umeščen glede na celotno širino strani, od levega do desnega roba strani.

- Področje besedila strani: predmet je umeščen glede na celotno širino strani od levega do desnega roba strani, ki je na voljo za besedilo.

- Znak: predmet je umeščen glede na vodoravni prostor, ki ga zaseda znak.

Upoštevajte, da je nabor možnosti, ki so na voljo, odvisen od nastavitev sidranja. Zato glede na izbor sidranja vse zgoraj navedene možnosti ne bodo prikazane.

Rezultat izbranih nastavitev poravnav si lahko ogledate v polju Predogled.

### Zrcali na sodih straneh

Nastavitve trenutne vodoravne poravnave obrne na sode strani.

Lahko uporabite tudi možnosti zrcaljenja slike za poravnavo postavitve predmetov na sodih in lihih straneh.

### Navpično

Izberite možnost navpične poravnavo predmeta. Izbor določa položaj predmeta glede na področje ali referenčno vrstico, izbrano v spustnem seznamu na.

Rezultat izbranih nastavitev poravnav si lahko ogledate v polju Predogled.

### za

Vnesite količino prostora z vrhnjega roba predmeta do področja ali referenčne vrstice, izbrane v spustnem seznamu na. Ta možnost je dejavna, le če je izbrana naslednja kombinacija Navpično in Zasidraj. Za te kombinacije lahko določite količino prostora, ki ga pustite:

Navpično | z Zasidraj
--- | ---
Z vrha | Vrhnji rob izbranega področja. Pozitivne vrednosti premaknejo predmet navzdol, negativne pa navzgor. | Na stran, Na odstavek, Na znak ali Na okvir
Z dna. | Izbrana referenčna vrstica. Pozitivne vrednosti premaknejo predmet navzgor, negativne pa navzdol. | Na znak ali Kot znak

### na

Izberite območje ali referenčno vrstico za navpično poravnavo. Predmet je možno umestiti glede na naslednja območja ali referenčne vrstice:

- Rob: predmet je umeščen glede na vrsto sidranja in prostor med vrhnjim robom odstavka in znakom (sidranje »na znak«) oz. spodnjim robom odstavka (sidranje »na odstavek«), v katerega je zasidran.

- Področje besedila odstavka: predmet je umeščen glede na višino odstavka, v katerega je zasidran.

- Cela stran: predmet je umeščen glede na celotno višino strani, od zgornjega do spodnjega roba strani.

- Področje besedila strani: predmet je umeščen od spodnjega roba zgornje površine blazinjenja do vrhnjega roba spodnje površine za blazinjenje.

- Znak: na voljo samo za sidranje »na znak« ali »kot znak«; predmet je umeščen glede na področje med vrhnjim in spodnjim robom znaka neposredno pred položajem sidra. Znak, oblikovan z navadno obrobo z drugimi znaki ali predmeti, uporablja področje za najvišji znak ali predmet z navadno obrobo.

- Vrstica besedila: na voljo le za sidranje »na znak«, predmet pa umesti glede na višino vrstice besedila, v kateri se nahaja sidro.

- Osnovnica: na voljo je za sidranje »kot znak« in predmet umesti glede na osnovnico besedila, na katero so postavljeni vsi znaki v vrstici.

- Vrstica: na voljo je le za sidranje »kot znak«, predmet pa umesti glede na višino vrstice, v katero je predmet zasidran.

- Celoten okvir: na voljo le za sidranje »na okvir«, predmet pa umesti glede na zunanje robove okvira.

- Področje okvira besedila: na voljo le za sidranje »na okvir«, predmet pa umesti glede na področje besedila okvira.

Upoštevajte, da je nabor možnosti, ki so na voljo, odvisen od nastavitev sidranja. Zato glede na izbor sidranja vse zgoraj navedene možnosti ne bodo prikazane.

Če predmet zasidrate v okvir s fiksno višino, so na voljo samo dve možnosti poravnave: »Spodaj« in »Sredina«.

### Ohrani v mejah besedila

Izbrani predmet ohrani znotraj mej postavitve besedila, v katerem je zasidran predmet. Te možnosti ne izberite, če želite imeti predmet kjerkoli v dokumentu.

Možnost Ohrani v mejah besedila je privzeto izbrana v dokumentih, ustvarjenih v različici programa Writer, ki je starejša od OpenOffice.org 2.0. Ta možnost ni izbrana, ko ustvarite nov dokument ali ko odprete dokument v zapisu Microsoft Word (*.doc, *.docx).

### Dovoli prelom okvira prek strani

Omogoča, da se okvir nadaljuje na naslednji strani, ko za vsebino okvira ni dovolj prostora na trenutni strani. Vsebina okoli okvira se bo ovila na zadnji strani.

Možnost Dovoli prelom okvira prek strani je privzeto onemogočena, ko ustvarite besedilni okvir v modulu Writer. Vendar je ta možnost potrjena, ko odprete dokumente v zapisih programa Microsoft Word, ki vsebujejo plavajoče tabele.

### Polje predogleda

Pokaže predogled trenutnega izbora.

Zeleni pravokotnik predstavlja izbrani predmet, rdeči pa sklicno točko poravnave. Če predmet zasidrate kot znak, se sklicni pravokotnik spremeni v rdečo črto.

Podobne teme

Oblika – Sidro

Oblika – Poravnaj besedilo