Vsebina

# Pogled

Določa, kateri elementi osnovnega okna LibreOffice Calc so prikazani. Poudarjanje vrednosti v tabelah lahko prikažete ali skrijete.

Za dostop do tega ukaza ...

Odprite preglednico, izberite LibreOffice – NastavitveOrodja – Možnosti – LibreOffice Calc – Pogled.

## Vizualni pripomočki

Določa, katere vrstice so prikazane.

### Mrežne črte

Določa prikaz mrežnih črt med celicami. Privzeto so mrežne črte prikazane le v celicah brez barvnega ozadja. Mrežne črte lahko prikažete tudi v celicah z barvo ozadja ali pa jih skrijete. Pri tiskanju izberite Oblika – Slog strani – Delovni list in označite potrditveno polje Mreža.

### Barva

Določa barvo mrežnih črt v trenutno odprtem dokumentu. Če želite videti barvo mrežnih črt, ki je bila shranjena z dokumentom, pojdite v LibreOffice – NastavitveOrodja – Možnosti – LibreOffice – Barve programa, v območju Shema poiščite vnos Preglednica – Mrežne črte in nastavite barvo na »Samodejno«.

### Prelomi strani

Določa, ali bodo prelomi strani vidni v določenem področju tiskanja.

### Vodila med premikanjem

Določa, ali naj bodo vodila med premikanjem risb, okvirov, grafik in ostalih predmetov vidna. Ta vodila vam pomagajo pri poravnavi predmetov.

## Prikaz

Izberite različne možnosti prikaza na zaslonu.

### Formule

Določa, ali naj bodo v celicah prikazane formule namesto rezultatov.

### Ničelne vrednosti

Določa, ali naj bodo številke z vrednostjo 0 prikazane.

### Indikator komentarja

Določa, da majhen pravokotnik v desnem zgornjem kotu celice nakazuje, da obstaja komentar. Komentar bo prikazan le, če omogočite namige pod LibreOffice – Splošno v pogovornem oknu Možnosti.

Za stalen prikaz komentarja izberite ukaz Pokaži komentar v kontekstnem meniju celice.

Komentarje lahko vnesete in urejate z ukazom Vstavi – Komentar. Komentarje, ki so prikazane trajno, lahko urejate s klikom v polje komentarja. Kliknite Krmarja in pod vnosom Komentarji lahko vidite vse komentarje v trenutnem dokumentu. Z dvoklikom komentarja v Krmarju kazalka skoči na ustrezno celico, ki vsebuje komentar.

### Indikator formule in namig

Nariše moder trikotnik v levi spodnji kot celice, ki vsebuje formulo. Če se s kazalcem postavite nad moder trikotnik, se formula prikaže kot namig, tudi če je izbrana druga celica.

### Poudarjanje vrednosti

Označite potrditveno polje Poudarjanje vrednosti, če želite poudariti vsebino celic v različnih barvah glede na vrsto. Celice z besedilom so oblikovane s črno barvo, formule z zeleno in celice s številkami z modro, ne glede na to, kako je oblikovan njihov prikaz.

Ko je aktiven ta ukaz, ne bo prikazana nobena od dodeljenih barv v dokumentu, dokler te možnosti ne izklopite.

### Sidro

Določa, ali je prikazana ikona sidra, ko je izbran vstavljen predmet, npr. slika.

### Prekoračitev besedila

Če celica vsebuje besedilo, ki je širše od širine celice, bo besedilo prikazano preko prazne sosednje celice v isti vrstici. Če ni nobene prazne sosednje celice, bo majhen trikotnik, ki se pojavi na robu celice, označeval, da se besedilo nadaljuje.

### Pokaži sklice v barvah

Določa, da je vsak sklic v formuli poudarjen z barvo. Območje celice je obdano z obarvanim robom takoj, ko celico, ki vsebuje sklic, izberete za urejanje.

## Predmeti

Določa, ali naj bodo predmeti treh skupin predmetov prikazani ali skriti.

### Predmeti/grafika

Določa, ali so predmeti in slike prikazani ali skriti.

### Grafikoni

Določa, ali so grafikoni v dokumentu prikazani ali skriti.

### Risani predmeti

Določa, ali so risani predmeti v dokumentu prikazani ali skriti.

## Povečava

### Sinhroniziraj delovne liste

Če je možnost izbrana, so vsi delovni listi prikazani z istim faktorjem povečave. Če ni izbrana, ima lahko vsak delovni list svoj lasten faktor povečave.

## Okno

Določa, ali se bodo nekateri pomožni elementi prikazali v tabeli ali ne.

### Glave stolpcev/vrstic

Določa, ali naj se prikažejo naslovne vrstice in stolpci (glave stolpcev oz. vrstic).

### Vodoravni drsni trak

Določa, ali se bo vodoravni drsni trak prikazal na spodnjem robu okna dokumenta.

### Navpični drsni trak

Določa, ali se bo navpični drsni trak prikazal na desnem robu okna dokumenta.

### Jezički delovnih listov

Določa, ali se bodo zavihki delovnih listov prikazali na spodnjem robu dokumenta preglednice. Če to polje ni potrjeno, boste lahko med preglednicami preklapljali le s Krmarjem Krmarjem.

### Simboli orisa

Če ste določili oris oris, možnost Simboli orisa določa, ali bodo na robu delovnega lista prikazani simboli orisa.